มึนหัวบ่อย แสบหน้าอก ปวดท้องตรงลิ้นปี่ คลื่นไส้ หายใจถี่ ท้องผูก ประจำเดือนไม่ขาดนะคะ อาการแบบนี้คือโรคอะไรคะ พอดีไปปรึกษาเภสัชมาบอกเป็นกรดไหลย้อน
สวัสดีค่ะ จากที่เล่ามา อาจเป็นไปได้ว่า จะเป็นโรคกรดไหลย้อน หรือโรคทางเดินอาหารอื่นๆค่ะโรคกรดไหลย้อน เกิดจากการที่น้ำย่อยในกระเพาะอาหารไหลย้อนขึ้นไปที่หลอดอาหาร ทำให้เกิดการระคายเคืองจากกรดซึ่งเกิดจากการทำงานของกล้ามเนื้อหูรูดของหลอดอาหารทำงานผิดปกติ@อาการ : ปวดแสบร้อนบริเวณหน้าอกและลิ้นปี่ รู้สึกคล้ายก้อนจุกที่คอ กลืนเจ็บหรือติดๆขัดๆ แสบคอ รู้สึกขมหรือเปรี้ยวในคอ มีเสมหะในคอ เรอบ่อย เสียงแหบ ไอเรื้อรัง กระแอมบ่อย เป็นต้น@ปัจจัยส่งเสริม : การรับประทานดึก ความเครียด ชนิดอาหารที่ปรุงโดยการทอดการผัด ชา กาแฟ น้ำหนักตัวเกิน**การดูแลตนเอง :-หลังรับประทานอาหารให้หลีกเลี่ยงการนอนราบ การยกของหนัก การก้มตัว-หลีกเลี่ยงการรับประทานอาหารหรือเครื่องดื่มอย่างน้อยภายใน 3 ชั่วโมงก่อนนอน-รับประทานอาหารไขมันต่ำ หลีกเลี่ยงการรับประทานของผัดและทอด-รับประทานอาหารปริมาณพอดี ไม่มากไป-หลีกเลี่ยงเครื่องดื่มชา กาแฟ เครื่องดื่มชูกำลัง เครื่องดื่มแอลกกอฮอล์ โดยเฉพาะมื้อเย็น-ออกกำลังกาย ลดน้ำหนัก ค่ะส่วนอาการท้องผูก ให้ลองปรับพฤติกรรมโดยการรับประทานผักผลไม้มากขึ้น ฝึกการนั่งเข้าน้ำเพื่อถ่ายเป็นเวลา ดื่มน้ำเปล่าเพิ่มขึ้น ออกกำลังกายเพิ่มขึ้น**หากอาการไม่ดีขึ้น ควรเข้าพบแพทย์เพื่อรับการตรวจรักษาอย่างเหมาะสมนะคะ